Presuda Općeg suda (sedmo vijeće) od 14. srpnja 2021. – AQ/eu-LISA
(predmet T-164/19)
„Javna služba – Privremeno osoblje – Bolovanje – Otkaz ugovora bez otkaznog roka – Članak 16. Uvjeta zaposlenja ostalih službenika – Članak 48. točka (b) Uvjeta zaposlenja ostalih službenika – Dužnost brižnog postupanja – Članak 34. Povelje o temeljnim pravima – Odgovornost – Materijalna šteta – Nematerijalna šteta – Uzročna veza”
1.      Tužbe dužnosnikâ – Tužba protiv odluke o odbijanju žalbe – Dopuštenost – Obveza odlučivanja o zahtjevu usmjerenom protiv odluke o odbijanju žalbe – Zahtjev bez samostalnog sadržaja ili odluka koja je samo potvrđujuća – Nepostojanje
(Pravilnik o osoblju za dužnosnike, čl. 90. i 91.)
(t. 35., 36.)
2.      Sudski postupak – Iznošenje novih razloga tijekom postupka – Pretpostavke – Tužbeni razlog utemeljen na dokazima otkrivenima tijekom postupka – Nepostojanje – Proširivanje postojećeg razloga – Nepostojanje proširenja – Nedopuštenost
(Poslovnik Općeg suda, čl. 84. st. 1.)
(t. 58.-60., 63., 64., 71.)
3.      Dužnosnici – Privremeno osoblje – Raskid ugovora na određeno vrijeme nakon završetka bolovanja – Pretpostavke – Prekoračenje utvrđenog roka za plaćeno bolovanje – Izračun trajanja razdoblja tijekom kojega je član osoblja radio – Uzimanje u obzir usluga izvršenih u sustavu rada na pola radnog vremena zbog zdravstvenih razloga
(Uvjeti zaposlenja ostalih službenika, čl. 16. drugi i treći stavak i čl. 48. t. (b))
(t. 73., 74.)
4.      Dužnosnici – Privremeno osoblje – Raskid ugovora na određeno vrijeme nakon završetka bolovanja – Pretpostavke – Prekoračenje utvrđenog roka za plaćeno bolovanje – Provjera – Diskrecijska ovlast uprave – Doseg
(Povelja Europske unije o temeljnim pravima, čl. 34. st. 1.; Uvjeti zaposlenja ostalih službenika, čl. 16. drugi i treći stavak i čl. 48. t. (b))
(t. 82.-90.)
5.      Dužnosnici – Izvanugovorna odgovornost institucija – Pretpostavke – Nezakonitost – Šteta – Uzročna veza – Teret dokazivanja
(čl. 340. drugi stavak UFEU-a)
(t. 97.-100.)
6.      Dužnosnici – Izvanugovorna odgovornost institucija – Pretpostavke – Nezakonitost – Pojam – Raskid ugovora na određeno vrijeme nakon završetka bolovanja bez provjere po službenoj dužnosti zdravstvenog stanja dotičnog službenika – Povreda dužnosti brižnog postupanja – Nepostojanje – Isključenost
(Čl. 340. drugi stavak UFEU-a; Pravilnik o osoblju za dužnosnike, čl. 9. st. 1. i čl. 59. st. 4.; Pravila koja se primjenjuju na ostale službenike, čl. 16. prvi stavak i čl. 33. st. 2.; Pravila o osiguranju od rizika nesreće i profesionalne bolesti, čl. 1., 15. i 16.)
(t. 106.-116.)
7.      Dužnosnici – Organizacija službi – Raspoređivanje osoblja – Diskrecijska ovlast uprave – Granice – Interes službe – Poštovanje istovrijednosti radnih mjesta
(Pravilnik o osoblju za dužnosnike, čl. 7. st. 1.)
(t. 125.)
8.      Tužbe dužnosnikâ – Tužba za naknadu štete – Poništenje nezakonitog, pobijanog akta – Primjerena naknada nematerijalne štete – Granice
(Pravilnik o osoblju za dužnosnike, čl. 91.)
(t. 130.)
Predmet
Zahtjev na temelju članka 270. UFEU-a kojim se traži, s jedne strane, poništenje eu-LISA-ine odluke od 8. svibnja 2018. o otkazu tužiteljeva ugovora o radu kao člana privremenog osoblja i, s druge strane, naknada štete koju je potonji pretrpio zbog te odluke.
Izreka
1.
Odluka od 8. svibnja 2018., kojom je izvršni direktor Europske agencije za operativno upravljanje opsežnim informacijskim sustavima u području slobode, sigurnosti i pravde (eu-LISA) otkazao radni odnos osobe AQ kao člana privremenog osoblja, poništava se.
2.
Tužba se odbija u preostalom dijelu.
3.
Osoba AQ i eu-LISA snosit će svatko svoje troškove.
4.
Vijeće Europske unije snosit će vlastite troškove.